**Orașul ăsta plânge!**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oraşul ăsta plânge

Azi strada plânge în oraş,

Sunt străzile prea pline

Cu telegrame şi-un poştaş

Ce încă nu mai vine.

Mai şchioapătă un câine orb

Lovind o călimară

Se sparge ţipătul de corb

În viaţă sa amară.

Eu mă trezesc, noaptea e grea

Şi frig mi-e la picioare,

Şi totuşi inima aş vrea

Să meargă la culcare.

Sprijin de pernă cotul stâng

Aud, plângând oraşul.

Încep şi eu încet să plâng,

Dar sună lung poştaşul.

Alerg la uşă să-i deschid,

Iar lacrima oftează,

Oraşul învelit de zid,

Pe Domnul îl visează.

De ziduri, iată! Mă izbesc,

Poştaşul mă cuprinde,

În Raiul meu dumnezeesc

O stea te voi aprinde.

Balcoane albe se perind

Pe sub cerescul spaţiu,

Trec îngeri aripi fâlfăind

Cu vechiul lor nesaţiu.

Parcă aş fi un copilaş

Gonind mereu spre soare.

Şi-n mine plânge un oraş

Cu lacrimi mari de floare.

Pierduţi în visele din noi,

Azi numărăm iar stele,

Loviţi de lună şi de ploi

De gândurile mele.

Nicicând n-a curs aşa de mult

Cu vise-nlăcrimate,

Dar zău că dacă le ascult

Mă-nfrigurează toate.

Şi mă voi duce-n asfinţit

Cu braţele prea pline

Acolo unde e-un sfârşit

Şi nu mai ştiu de mine.

Căci, iată! Azi, vă spun la toţi

Am fost puţin plecată

M-a prins oraşul jos sub roţi

Şi-am dispărut îndată.

Şi nu mai ştiu nici eu de când

Oraşul stă şi plânge,

Dar m-am întors în el şi sunt

O lacrimă de sânge.

Un Rai de stele stă întins

Pe-a veşniciei haos

Şi eu în spaţiul necuprins;

Iubirii, sunt adaos.